CELEX: C2007/042/27
Language: da
Date: 2007-02-24 00:00:00
Title: Sag C-522/06: Sag anlagt den 22. december 2006 — Kommissionen for De Europæiske Fællesskaber mod Kongeriget Belgien

24.2.2007   
            
            
               DA
            
            
               Den Europæiske Unions Tidende
            
            
               C 42/16
            
         Sag anlagt den 22. december 2006 — Kommissionen for De Europæiske Fællesskaber mod Kongeriget Belgien
   (Sag C-522/06)
   (2007/C 42/27)
   Processprog: fransk
   Parter
   
      Sagsøger: Kommissionen for De Europæiske Fællesskaber (ved A. Alcover San Pedro og B. Stromsky, som befuldmægtigede)
   
      Sagsøgt: Kongeriget Belgien
   Sagsøgerens påstande
   
               —
            
            
               Det fastslås, at Kongeriget Belgien har tilsidesat sine forpligtelser i henhold til artikel 16, stk. 5, og artikel 17, stk. 1, i Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget (1), idet det ikke har fastsat krav til de minimumskvalifikationer, som visse medlemmer af personalet, der arbejder med genvinding, genanvendelse, regenerering og destruktion af de kontrollerede stoffer i overensstemmelse med nævnte forordnings artikel 16, stk. 5, skal være i besiddelse af, og for så vidt angår regionen Vallonien, idet det ikke i overensstemmelse med samme forordnings artikel 17, stk. 1, har foretaget årlig kontrol for at fastslå, om der er sket udsivning.
            
         
               —
            
            
               Kongeriget Belgien tilpligtes at betale sagens omkostninger.
            
         Søgsmålsgrunde og væsentligste argumenter
   Til støtte for søgsmålet gør sagsøgeren gældende, at Kongeriget Belgien på den ene side har undladt at fastsætte krav til de minimumskvalifikationer, som personalet, der varetager genvinding, genanvendelse, regenerering og destruktion af de kontrollerede stoffer, som er anført i forordningens artikel 2, og som findes i køle- og luftkonditioneringsanlæg, varmepumper, brandsikringssystemer og brandslukkere — med undtagelse af Hovedstadsregionen Bruxelles, for så vidt angår slukkere, der indeholder haloner — skal være i besiddelse af, og på den anden side for så vidt angår regionen Vallonien har undladt at vedtage alle praktisk gennemførlige sikkerhedsforanstaltninger for at undgå og minimere udsivning af kontrollerede stoffer og at foretage den årlige kontrol, som er nødvendig, for at fastslå en eventuel udsivning.
   
      (1)  EFT L 244, s. 1.